### Beslutningstema

Under dette punkt samles op på de foreløbige erfaringer i relation til udvalgets gældende kompetenceplan

### Historik

Teknik- og Miljøudvalgets kompetenceplan blev godkendt d. 31. marts 2022

### Sagsfremstilling

Som indledning til evaluering af kompetenceplanen gennemføres en temadrøftelse, hvor udvalget samler op på de foreløbige erfaringer med fordelingen af beslutningskompetencen i henhold til den gældende kompetenceplan.

Direktøren for Teknik/Miljø, Service og Beskæftigelse indstiller, 3. oktober 2023, pkt. 4:

at erfaringer med kompetenceplanen drøftes.

Beslutning fra Teknik- og Miljøudvalget, 3. oktober 2023, pkt. 4:

Drøftet, idet forvaltningen indarbejder udvalgets input i et oplæg til drøftelse på næstkommende udvalgsmøde.

Sagen genoptages

Forvaltningen har udarbejdet et oplæg til kompetenceplanen på baggrund af drøftelserne på seneste udvalgsmøde. Temadrøftelsen genoptages med afsæt i oplægget forud for en kommende fælles midtvejsevaluering.

### Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | oplægget drøftes. |

### Beslutning

Drøftet, idet forvaltningen indarbejder udvalgets input i et oplæg til en revideret kompetenceplan til behandling på kommende udvalgsmøde.